《送赵大夫护边（一作送赵都护赴安西）》
唐代·孙逖

外域分都护，中台命职方。欲传清庙略，先取剧曹郎。

已佩登坛印，犹怀伏奏香。百壶开祖饯，驷牡戒戎装。

青海连西掖，黄河带北凉。关山瞻汉月，戈剑宿胡霜。

体国才先著，论兵策复长。果持文武术，还继杜当阳。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。